CELEX: 62015TN0310
Language: mt
Date: 2015-06-05 00:00:00
Title: Kawża T-310/15: Rikors ippreżentat fil-5 ta’ Ġunju 2015 – European Union Copper Task Force vs Il-Kummissjoni

7.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 294/74
            
         Rikors ippreżentat fil-5 ta’ Ġunju 2015 – European Union Copper Task Force vs Il-Kummissjoni
   (Kawża T-310/15)
   (2015/C 294/89)
   Lingwa tal-kawża: l-Ingliż
   
      Partijiet
   
   
      Rikorrenti: European Union Copper Task Force (Essex, ir-Renju Unit) (rappreżentanti: C. Fernández Vicién u I. Moreno-Tapia Rivas, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tannulla r-Regolament ta’ Implimentazzjoni tal-Kummissjoni (UE) 2015/408 tal-11 ta’ Marzu 2015 dwar l-implimentazzjoni tal-Artikolu 80(7) tar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti u li jistabbilixxi lista ta' kandidati għas-sostituzzjoni, sa fejn japplika għall-komponenti tar-ram;
            
         
               —
            
            
               tikkundanna lill-Kummissjoni tbati l-ispejjeż ta’ din il-proċedura
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq li r-Regolament ta’ Implimentazzjoni tal-Kummissjoni (UE) 2015/408 tal-11 ta’ Marzu 2015 dwar l-implimentazzjoni tal-Artikolu 80(7) tar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti u li jistabbilixxi lista ta' kandidati għas-sostituzzjoni ġie adottat fuq bażi illegali, bħala Regolament Nru 1107/2009, b’mod partikolari l-Artikoli 24 u l-punt 4 tal-Anness II tiegħu, jiksru d-dritt tal-UE
               
                           —
                        
                        
                           ir-rikorrenti ssostni li jirriżulta minn provi xjentifiċi li l-kriterji ta’ persistenza, bijoakkumulazzjoni u tossiċità (iktar ’il quddiem “PBT”), b’mod partikolari l-persistenza, ma humiex xierqa għar-ram.
                        
                     
                           —
                        
                        
                           barra minn hekk, skont ir-rikorrenti, l-applikazzjoni tal-kriterji tal-PBT għal sustanzi inorganiċi ma hijiex konsistenti ma’ istanzi leġiżlattivi oħra li ġew implementati fil-qasam tas-sustanzi kimiċi rregolati.
                        
                     
                           —
                        
                        
                           Fl-aħħar nett, kif tallega r-rikorrenti, sa fejn jirrigwarda lill-kandidati għas-sostituzzjoni, l-applikazzjoni tal-kriterji PBT criteria għall-komponenti tar-ram tmur lil hinn dak li huwa neċessarju sabiex jintlaħqu l-għanijiet mixtieqa mir-Regolament Nru 1107/2009 u r-Regolament Nru 1107/2009 jinterpreta b’mod żbaljat il-prinċipju ta’ prekwazjoni.
                        
                     
         
               2.
            
            
               It-tieni motiv huwa bbażat, sussidjarjament, fuq il-fatt li billi l-komponenti tar-ram ġew inklużi fil-portata tar-Regolament ta’ Implimentazzjoni 2015/408, il-Kummissjoni kisret il-prinċipju ta’ proporzjonalità.